شەفەق نیوز/ ریخریاگ هیومان رایتس وۆچ ئەرا ماف مرۆڤ راگەیان، سەربازەیل مالی هاوشیوەی سەربازەیل رووسیا 300 کەس مەدەنی وەبی دادگاییکردن گولەواران کردنە.
ئەو ریخریاگ ناحکومەتی جەهانیە راگەیان: گومان هەس بڕێگ لەو سەربازە جیهادییەیل بوون ک لە ماوەی  27 تا 31  ئادار گوزەشتە تاوانەگەیان لە ئاوای مورا ئەنجام دانە  ک ناوچەیگە وە شۊن تونوتیژییەیلە دانریەێد لە کەناراوەیل مالی.
هیومان رایتس وۆچ ئاشکرایش کرد، لەی رۊداوە 19 کەس رزگار بۊنە، لەوەختیگ سەرۆکایەتی سوپای مالی رووژ جمعە بڵاو کرد ک لە ئۆپراسیۆنیگ توەنستنە 203 کەس ک سەر وە گروپە چەکدارییەیل بۊن بکوشیەن و 51ی تریش دەسگیر بکریەن.
کۆرین دوفکا، وەڕێوەبەر ریخریایەگە لە خوەرئاوای ئەفەریقا داوا لە حکومەت مالی کەێد، دەسوە لێکۆڵینەوە لەو رۊداوە بکەێد تایبەت لەسەر ئەو سەربازە بیگانەیلە ک لە تاوانەگە بەشدار بۊنە.
